***Proiectarea unei programe de opțional***

In vederea aprobării și derulării unui curs opțional, profesorul propunător trebuie să realizeze o programă. Sunt prezentate mai jos repere de proiectare pentru programele de opțional conform

noului Curriculum național.

***Repere de proiectare a programei de opţional***

Programa de opţional se elaborează după modelul de proiectare pe competenţe al programelor de trunchi comun în vigoare pentru clasa respectivă şi are aceeaşi structură cu respectivele programe de trunchi comun.

**Structura care se utilizează pentru elaborarea programelor de opţional inlude:**

- **Notă de prezentare**

- **Competențe generale**

- **Competențe specifice şi exemple de activități de învățare**

- **Conținuturi**

- **Sugestii metodologice**

- **Bibliografie**

**Structura prezentată mai sus se utilizează la elaborarea programelor de opţional**

**pentru:**

- **primar (de la clasa pregătitoare la clasa a IV-a);**

- **gimnaziu, astfel: în anul şcolar 2018-2019, la clasele a V-a şi a VI-a, din anul**

**şcolar 2019-2020 şi la clasa a VII, iar din anul şcolar 2020-2021 şi la clasa aVIII-a**

**Începând cu anul şcolar 2020-2021, structura programei de opţional este cea**

**menţionată mai sus pentru toate clasele din învăţământul primar şi gimnazial.**

**Nota de prezentare** precizează statutul disciplinei de studiu, face trimiteri la contribuţia disciplinei la profilul de formare al absolventului, motivează cursul propus (de exemplu, din perspectiva nevoilor de învăţare pe care le au elevii, nevoilor comunităţii locale). De asemenea, este prezentată succint structura programei şi semnificaţia termenilor utilizaţi.

**Competențele generale** se raportează la competenţele generale ale disciplinei de trunchi comun şi reflectă contribuția opţionalului propus la profilul de formare al absolventului. Este necesar ca acestea să constituie categorii de operare definitorii pentru disciplina/ problematica/ tematica abordată.

**Competenţe specifice şi exemple de activităţi de învăţare. Competențele specifice** vor fi formulate după modelul celor din programele şcolare pentru disciplinele de trunchi comun, dar *nu vor fi reluări ale acestora*. Dacă opţionalul ar repeta competențele specifice ale programei şcolare pentru o disciplină de trunchi comun, atunci opţionalul respectiv nu ar aduce nimic nou din punctul de vedere al rezultatelor așteptate ale învățării. Pentru un opţional de o oră pe săptămână este raţional să fie definite şi urmărite 5-6 competenţe specifice. O competenţă specifică este corect formulată dacă defineşte un rezultat aşteptat al învățării care poate fi

performat şi verificat.

**Exemplele de activităţi de învăţare** reprezintă sarcini de lucru prin care

se dezvoltă competenţele specifice la elevi.

**Conținuturile** includ acele aspecte care oferă baza de operare pentru formarea competențelor.

Ca şi în cazul programelor disciplinelor de trunchi comun, conţinuturile incluse în opţional nu

sunt un scop în sine, ci mijloace informaţionale pentru formarea competențelor.

**Sugestiile metodologice** vor include recomandări referitoare la strategiile didactice, tipuri de

exerciții (care susţin formarea competenţelor la elevi), precum şi modalităţi de evaluare.

**În condiţiile aplicării treptate a noului plan-cadru de învăţământ în gimnaziu, în anul şcolar 2019-2020, la clasa a VIII-a, structura programei de opţional este**

**următoarea:**

- **Notă de prezentare**

- **Competenţe generale**

- **Competenţe specifice şi conţinuturi**

- **Valori şi atitudini**

- **Sugestii metodologice**

- **Bibliografie**

***Listă de verificare pentru proiectul de programă de opţional***

Pentru facilitatea demersului de elaborare a unei programe de opţional prezentăm în continuare o listă de verificare pe care o poate utiliza profesorul propunător; lista are în vedere componentele programei.

→ **Notă de prezentare**

➢ este precizat statutul disciplinei de studiu?

➢ este o legătură nemijlocită între intenţiile formative ale disciplinei şi profilul de formare

al absolventului?

➢ este precizată structura programei şcolare şi semnificaţia principalilor termeni utilizaţi?

→ **Competențele generale:**

- reflectă profilul de formare al absolventului?

- reprezintă categorii de operare definitorii pentru disciplina/ problematica/ tematica

abordată?

- sunt reflectate în competențele specifice?

**Competenţe specifice şi exemple de activităţi de învăţare**

→ **Competenţele specifice** sunt:

- derivate din competenţele generale?

- distincte sau se repetă?

- formulate prin utilizarea unor verbe adecvate?

- măsurabile (reflectă rezultate ale învățării care pot fi puse în evidență)?

- în număr raţional?

- adecvate vârstei elevului?

- altele, comparativ cu programa de trunchi comun?

→ **Activităţile de învăţare:**

- conduc la dezvoltarea competenţelor specifice propuse?

- pot fi organizate efectiv?

- presupun implicarea nemijlocită a elevului?

- valorifică experienţa, contextele de învăţare şi cultura specifice vârstei elevului?

- sunt stimulative pentru participarea elevilor?

30

→ **Conţinuturile** sunt:

- decupaje didactice relevante pentru domeniul de studiu respectiv?

- o resursă cuprinzătoare pentru structurarea competenţelor specifice?

- accesibile elevilor? (ancorate în/ provenind din cultura actuală?)

→ **Sugestiile metodologice**:

- promovează o învăţare centrată, în mod real, pe elev?

- fac trimitere la o diversitate de contexte de învăţare?

- includ referiri la modul de realizare a evaluării continue, formative?

**→ Bibliografia**:

- este relevantă pentru domeniul de studiu respectiv?

- include şi lucrări recente?